

**НЕЗАВИСНИ УНИВЕРЗИТЕТ БАЊА ЛУКА ЕКОНОМСКИ ФАКУЛТЕТ**

**СТУДИЈСКИ ПРОГРАМ: *ОСИГУРАЊЕ И УПРАВЉАЊЕ РИЗИЦИМА (2.ЦИКЛУС)***

Н А С Т А В Н И П Л А Н

од академске 2008/2009

 Студијски програм Оигурање и управљање ризицима реализоваће се у II циклусу студија. Други циклус студија траје двије године и вреднује се са 120 ЕЦТС бодова. Да би студент завршио студиј другог циклуса мора на крају школовања у збиру са првим студијским циклусом имати 300 ЕЦТС бодова, што одговара временском периоду од пет година или десет семестара редовног студија.

****

 Студијски програм је настао као резултат досадашњих властитих и других искустава у високом образовању и креиран је у складу са савременим достигнућима економске науке, добром праксом и искуством високо рангираних универзитета и факултета у окружењу, Европи и свијету. Посебна пажња је посвећена захтјевима и потребама домаће привреде и друштва и потребама брзог прилагођавања промјенама, које су свакодневница реалне праксе. Студијски програм је цјеловит и свеобухватан, а усаглашен је са научним пољем менаџмента, коме по матичности припада.

 Програм је тако конципиран да јасно указује на своје мјесто и улогу у образовном систему Републике Српске и Босне и Херцеговине. Сврха, циљеви, исходи, учења, знања и вјештине, који се његовом имплементацијом стичу, прецизно су исказани и усклађени су са кључним циљевима и задацима факултета и универзитета.

 Визија овог студијског програма је унапређење садашње позиције Економског факултета и Независног универзитета у оквиру академских универзитетских студија изградње знања и компетенција у области економије. Програм уважава реалне захтјеве са посебним освртом на осигурање и управљање ризицима.

 У оквиру студијског програма усвајају се потребна знања и вјештине, неопходне за стицање излазног профила магистар економије из области осигурања и управљање ризицима, студије на овом програму добијају одређену флексибилност из које произилази могућност одређених усмјерења. Структура програма је креирана тако да даје одговарајућу заступљеност кључних група предмета: општеобразовни, научно – стручни и стручно – апликативни.

 Настава на овом студијском програму ће се изводити примјеном савремених наставно – научних метода, са циљем да студенти овладају различитим способностима и вјештинама, антиципирајући различитост индивидуалних особина и стилова учења, и да под приближно истим условима усвајају нова знања и вјештине.

**I СВРХА СТУДИЈСКОГ ПРОГРАМА**

 Овај студијски програм слиједи досадашњу добру пословну праксу, сталне и веома динамичне промјене у економском и пословном окружењу, са циљем стицања нових компетенција, знања и вјештина, који се захтијевају од економиста у савременим условима из области осигурања и управљања ризицима и наставља се на студијски програм првог циклуса.

 Реализацијом овог студијског програма студенти би били оспособљени за извршавање послова различите сложености из области осигурања и управљања ризицима. Програм карактерише вишедимензионални приступ у реализацији академских студија, при чему се полази од општих ка појединачним и специфичним пословима. Дакле, сврха је стварање компетентних профила за тржиште рада, профила за које би се релативно брзо нашла одговарајућа радна мјеста. Студенти другог циклуса употпуњују и обогаћују знања стечена на првом циклусу студија.

 Пошто се сврсисходност неког студијског програма провјерава кроз његову научну заснованост на досадашњим достигнућима економске науке, то је и овај програм креиран тако да буде сагласан, односно компатибилан са другим програмима истих или сличних профилација на другим унивезитетима у региону и шире. Из садржаја наставних предмета видљиво је да уважавају сва релевантна научна достигнућа домаћих и страних аутора.

****

 Програм сврсисходно прати савремене трендове у високом образовању, који се профилишу од стране ресорног министарства, уз пуно прагматично уважавање захтева болоњске декларације, са циљем достизања модерног, квалитетног, ефикасног, ефективног и, на крају, флексибилног образовног процеса.

**II ЦИЉЕВИ СТУДИЈСКОГ ПРОГРАМА**

 Примарни циљ овог студијског програма је образовање студената чије ће компетенције бити општег карактера у научном пољу коме програм припада, са довољно широким увидом у академска знања и реалну праксу у области банкарског и берзанског пословања и пословања у условима глобализације, интернационализације и технологизације.

 Из примарног циља произилази и генерални циљ, а то је да студенти стекну потребна знања, вјештине, концепције, моделе, стратегије, савременог креирања, истраживања, планирања, имплементације, праћења, преиспитивања и контроле економских и пословних феномена у садашњости и прошлости, ради квалитетнијег рјешавања проблема у будућности. Циљ је да студенти овладају знањима и вјештинама неопходним за самосталан научно-истраживачки рад.

 Циљ студијског програма је да оспособи студенте да буду спремни за руководеће положаје и реализацију и управљање пројектима у осигурању и ризицима. Циљ реализације студијског програма можемо раздвојити у двије категорије, које заједно дају квалитет високог образовања на Независном Универзитету Бања Лука. Квалитет студијског програма остварује се спојом стручних и општих образовних компоненти.

 Циљ стручног усавршавања је:

* Пренос знања из осигурања и управљање ризицима,
* Оспособљавање студената за рјешавање пословних проблема примјеном стеченог знања и вјештина,
* Оспособљавање студената за тимски рад,
* Оспособљавање студената за индивидуални рад и преузимање индивидуалне одговорности,
* Стварање способности код студената за успјешно руковођење у осигурању и управљању ризицима као и пројектима,
* Оспособљавање студената за покретање и развој самосталног бизниса.

 Циљ општеобразовних компоненти студијског програма је:

* Стицање комуникационих вјештина
* Разумијевање научног метода,
* Етичко размишљање и развој система вриједности као колективне обавезе,
* Развој свијести о значају међуљудских односа уз уважавање и разумијевање различитости.

**III КОМПЕТЕНЦИЈЕ СТУДЕНАТА И ИСХОДИ УЧЕЊА**

 Реализацијом овог студијског програма студенти би стекли општа и посебна знања и вјештине. Циљ студијског програма је да оспособи студенте да буду спремни за руководеће положаје и реализацију и управљање пројектима у осигурању и ризицима.

 Студијски програм оспособљава студенте да разумију све принципе ефикасног и ефективног функционисања и прогресивног развоја, који су од посебног значаја за животну перспективу појединца, породице, самосталног предузетника, малог, средњег и великог предузећа, профитних и непрофитних организација, државне, регионалне или глобалне организације и/или институције. Студенти који упознају, разумију и у реалној пракси препознају и примијене основне принципе логике економског функционисања и прогресивног раста и развоја, не требају бринути за своју будућност.

Усвајањем основних и посебних принципа ефективног и ефикасног функционисања и континуираног развоја, који опредјељујуће утичу на животну судбину и перспективу појединаца и организација, студенти ће бити оспособљени за рјешавање сложених питања економског и друштвеног развоја. Реализујући овај студијски програм студенти ће стећи и значајне посебне вјештине: истраживачке и аналитичке, вјештине у коришћењу савремених информатичких технологија, вјештине иновативних активности, креативни индивидуални и групни рад, презентационе мултимедијалне вјештине, усавршавање усмене и писане комуникације, вјештине преговарања. Излазне компетенције се додатно профилишу за сваки модул у оквиру студијског програма.

          Резултат учења: Студенти ће по завршетку студија првог циклуса стећи знање из пословне економије које је неопходно за успјешно сналажење у различитим областима економије и практичног окружења. Теоретско знање ће бити обогаћено практичним дијелом сваког појединачног колегија који ће се изучавати у оквиру студијског програма.

**СТУДИЈСКИ ПРОГРАМ ОСИГУРАЊЕ И УПРАВЉАЊЕ РИЗИЦИМА - ДРУГИ ЦИКЛУС**

|  |  |  |  |  |  |  |
| --- | --- | --- | --- | --- | --- | --- |
| **Р.бр****.** | **Шиф. Пред.** | **Назив предмета** | **Статус предмета:** | **Семеста р** | **Број часова у семестру** | **ЕСП Б** |
| **П** | **В** |
| ПРВА ГОДИНА |
| 1. | MOR- 001 | Управљање ризицима | О | 1 | 45 | 45 | 8 |
| 2. | MOR- 002 | Пословна анализа | О | 1 | 45 | 30 | 8 |
| 3. | MOR- 003 | Организационо понашање | О | 1 | 30 | 45 | 8 |
| 4. | MOR- 004 | Изборни предмет 1 | И | 1 | 45 | 30 | 6 |
| 5. | MOR- 005 | Корпоративно управљање | О | 2 | 45 | 45 | 7 |
| 6. | MOR- 006 | Осигурање и реосигурање | О | 2 | 45 | 45 | 7 |
| 7. | MOR- 007 | Финансијска тржишта и берзе | О | 2 | 30 | 45 | 6 |
| 8. | MOR- 008 | Изборни предмет 2 | И | 2 | 30 | 30 | 5 |
| 9. | MOR- 009 | Изборни предмет 3 | И | 2 | 30 | 30 | 5 |
| Укупно часова активне наставе | 345 | 345 | 690 |
| Укупно ЕСПБ | 60 |
| ДРУГА ГОДИНА |
| 10. | MOR- 010 | Методологија научног истраживања | О | 3 | 45 | 45 | 8 |
| 11. | MOR- 011 | Корпоративне финансије | О | 3 | 45 | 45 | 8 |
| 12. | MOR- 012 | Савремени менаџмент | О | 3 | 45 | 45 | 8 |
| 13. | MOR-013 | Глобализација | О | 3 | 30 | 45 | 6 |
| 14, | MOR- 014 | Изборни предмет 4 | И | 4 | 30 | 30 | 5 |
| 15. | MOR-015 | Изборни предмет 5 | И | 4 | 30 | 30 | 5 |
| 16 | MOR- 016 | Завршни (мастер) рад |  | 4 |  |  | 20 |
| Укупно часова активне наставе | 225 | 240 | 465 |
| Укупно ЕСПБ | 60 |



Напомена: Листа изборних наставних предмета:

1. Теорија трошкова
2. Међународно осигурање
3. Анализа осигурања
4. Управљачко рачуноводство
5. Економика развоја
6. Стратегијски менаџмент
7. Прогнозирање и одлучивање
8. Управљање инвестицијама
9. Финансијски менаџмент,
10. Маркеринг услуга,
11. Спољнотрговинско и девизно пословање.